Gebarako gaztelua

Gebarako gaztelua Arabako ipar-ekialdeko gaztelu bat izan zen, Gebara herritik gertu kokatua, Barrundia udalerriaren barnean, Zadorra ibaiaren alboko muino batean, Gasteiz hiriburutik 15 kilometro ekialdera. Gaur egun, gazteluaren hondakinak baizik ez dira geratzen, XIX. mendean eraitsi baitzuten.

Gotorleku hau pribatua izan da beti. Eraikuntzaren inguruko aipamenak egin zituen Lope Gartzea Salazarrek eta antzinako gebaratarren egoitza funtzioa izan zuen, baita Gebarako Markesa eta Oñatiko Kondeen bizilekua ere, baina XIV. menderako saldua izanaren aipamen dokumentala badago.Arrieta Valverde, Antton.-Euskal Herriko gazteluak: Araba. Donostia: inp. Leitzaran Grafikak, 2018. orr, 52-56.  Lehen Karlistaldian, karlisten agiritegia eta biltegia izan zen gaztelua; karlistek gerra galdu ondoren, 1839ko azaroaren 30an arratsaldeko ordu biak aldera 288 arroba bolboraz eraitsi zuten kristinatar irabazleek.

 Kokapena 
Askaña izeneko muino baten tontorrean (659,67 m) dago, Gebara herritik hurbil, ipar-ekialdera.

 Iruditegia 

 Erreferentziak 

Ikus, gainera
Gebarako dorretxea

 Kanpo estekak 

 Gebarako gaztelua Hiru.com webgunean 
 Gebarako gaztelua Agurain.org webgunean 

Kategoria:Arabako gazteluak
Kategoria:Barrundiako eraikinak
Kategoria:XV. mendean amaitutako eraikinak
Kategoria:Lehen Karlistaldia
Kategoria:Euskal Herriko behinolako gazteluak